Document ID: 31986R2305

*****
ΚΑΝΟΝΙΣΜΟΣ (ΕΟΚ) αριθ. 2305/86 ΤΗΣ ΕΠΙΤΡΟΠΗΣ
της 23ης Ιουλίου 1986
που τροποποιεί τον κανονισμό (ΕΟΚ) αριθ. 3418/82 περί των λεπτομερειών θέσεως σε πώληση ελαιούχων σπόρων που ευρίσκονται στην κατοχή των οργανισμών παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2), και ιδίως το άρθρο 26 παράγραφος 3 και το άρθρο 27α παράγραφος 5,
Εκτιμώντας:
ότι το άρθρο 27α παράγραφος 4 του κανονισμού αριθ. 136/66/ΕΟΚ προβλέπει ότι η τιμή αγοράς στην παρέμβαση μπορεί να προσαρμοσθεί κατ' εφαρμογή του καθεστώτος των μέγιστων εγγυημένων ποσοτήτων· ότι θα πρέπει, όταν συμβαίνει αυτό, να μειώνεται με το ίδιο ποσό η τιμή στην οποία πωλούνται οι ελαιούχοι σπόροι που κατέχονται από τους οργανισμούς παρεμβάσεως, βάσει του άρθρου 2 του κανονισμού (ΕΟΚ) αριθ. 3418/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1167/83 (4)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 1 του κανονισμού (ΕΟΚ) αριθ. 3418/82, το πρώτο εδάφιο αντικαθίσταται από το ακόλουθο κείμενο:
«Οι οργανισμοί παρεμβάσεως πωλούν τους ελαιούχους σπόρους που βρίσκονται στην κατοχή τους, υπό τους όρους που καθορίζονται στα άρθρα 2 και 3, σε κάθε αγοραστή που προσφέρει τουλάχιστον την τιμή παρεμβάσεως που ισχύει κατά τη στιγμή που το προϊόν αποσύρεται από την παρέμβαση· η τιμή αυτή προσαυξάνεται κατά 1 ECU ανά 100 χιλιόγραμμα και, κατά περίπτωση, μειώνεται κατά το ποσό που αναφέρεται στο άρθρο 27α παράγραφος 4 του κανονισμού αριθ. 136/66/ΕΟΚ.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1986.

Labels: 3
17